Vita Mozūraitė

Vita Mozūraitė (1960 m. liepos 12 d. – 2014 m. birželio 11 d.) – Lietuvos meno (šokio) kritikė, knygotyrininkė.

Biografija 
Nuo 1991 m. dėstė VU Komunikacijos fakultete. 1993 m. apgynė socialinių mokslų daktaro disertaciją „Vaikų knygos leidyba Lietuvoje 1940–1990 m.“  Stažavosi užsienyje: 1994 m. Danijos karališkoje bibliotekininkystės mokykloje, 1994 m. Estijos nacionalinėje bibliotekoje, 2000 m. Oulu universitete (Suomija). Baigė seminarus užsienyje: 2002 m. Gruzijoje, 2003 m. Mongolijoje, 2002 m. profesinės etikos seminarus Kazachstane ir Kirgizijoje.

Nuo 2002 m. VU KF Bibliotekininkystės ir informacijos mokslų instituto docentė. Skaitė šiuos kursus: komunikacijos įgūdžiai, informacinis raštingumas, profesinė etika, lektologija, viešojo komunikavimo įgūdžiai, teatro menas. Mokslo interesai: vaikų skaityba, vaikų ir mokyklų bibliotekos, vaikų knygos, profesinė bibliotekininko etika. Beveik trejus pedagoginės ir mokslinės veiklos dešimtmečius paskyrė vaikų literatūros ir skaitymo ypatumų tyrinėjimui.

Skaitymo skatinimo programos grupės ekspertė, programos administratorės asistentė. 1997–1998 m. „Atviros Lietuvos fondo“ Mokyklų bibliotekų ir vadovėlių leidybos programos ekspertė. 1998–2001 m. LR švietimo ir mokslo ministerijos (LR ŠMM) Mokyklų bibliotekų, kaip informacijos centrų, programos darbo grupės ekspertė. 1999/2000 m. Švietimo kaitos fondo Mokyklų bibliotekų modernizavimo programos ekspertė. 2000–2002 m. LR ŠMM Vyriausybinės mokyklų renovacijos programos Pasaulio bankui ekspertė. 2000–2003 m. LR ŠMM Informacijos ir komunikacijos technologijų diegimo Lietuvos švietime darbo grupės ekspertė.

Nuo 1995 m. bendradarbiavo su Lietuvos šokio informacijos centru. Nuo 1997 m. organizuojamo šiuolaikinio šokio festivalio „Naujasis Baltijos šokis“, programoje 2011 m. atsiradusio kritinio rašymo projekto-eksperimento „Šokis žodžiu – ne[w]kritika“ iniciatorė (siekta sukurti šaltinių bazę išsamesniems mokslinius metodus taikantiems šiuolaikinio šokio tyrimams). Parašė straipsnių apie Lietuvos šokėjus ir šokį Lietuvoje Visuotinei lietuvių enciklopedijai. Buvo mokslinių disertacijų konsultantė.

Nuo 2002 m. Menų spaustuvės tarybos narė. Tarptautinės vaikų ir jaunimo literatūros asociacijos (IBBY), Skaitymo skatinimo asociacijos narė.

Palaidota Rokantiškių kapinėse.

Bibliografija 
 Profesinės etikos ABC bibliotekininkams: mokomoji priemonė. – Vilnius: Lietuvos nacionalinė M. Mažvydo biblioteka, 2001. – 79 p. – ISBN 9986-530-92-X
 Knygotyra: vadovėlis / Violeta Černiauskaitė, Audronė Glosienė, Iveta Jakimavičiūtė, Domas Kaunas, Remigijus Misiūnas, Vita Mozūraitė, Aušra Navickienė, Vanda Stonienė, Julija Zinkevičienė. – Vilnius: VU leidykla, 2006. – 399 p.: iliustr. – ISBN 9986-19-928-X
 Informacinių gebėjimų ugdymas: mokomoji knyga / Natalija Mažeikienė, Laima Liukinevičienė, Diana Šaparnienė, Jolita Lukšytė, Stasys Paulauskas, Audronė Glosienė, Jurgita Rudžionienė, Vita Mozūraitė. – Šiauliai: Šiaulių universiteto leidykla, 2008. – 399 p.: iliustr. – ISBN 978-9986-38-884-5
 Bibliotekininkystės ir informacijos studijų vadovas / Zenona Atkočiūnienė, Audronė Glosienė, Erika Janiūnienė, Osvaldas Janonis, Rasa Januševičienė, Irena Krivienė, Kristina Lymantaitė, Elena Macevičiūtė, Dovilė Marčinskaitė, Zinaida Manžuch, Vita Mozūraitė, Arvydas Pacevičius, Žibutė Petrauskienė, Ramunė Petuchovaitė, Marija Prokopčik, Janina Pupelienė, Jurgita Rudžionienė, Ugnė Rutkauskienė, Julija Zinkevičienė. – Vilnius: VU leidykla, 2009. – 698 p.: iliustr. – ISBN 978-9955-33-496-5

Šaltiniai

Nuorodos 
 Vita Mozūraitė: „Naujasis Baltijos šokis '04“ mintis, išreikšta judesiu, 2004-04-24 
 Vita Mozūraitė: Kalbantis šokis, 2005-05-30
 Vita Mozūraitė: Nešventiška liūdnos choreografijos „Šventė“, 2010-09-24
 Vita Mozūraitė: „Ana Karenina“ – romanas šokio scenoje, 2010-10-08
 Vita Mozūraitė: Ne vien judesys, 2011-04-29
 Vita Mozūraitė: „Šokyje vis dar kalbame ne apie gyvenimą, kuris kelia problemas, o apie save, ieškančius gyvenime problemų” (Menų faktūra, 2011-06-30)
 Doc. Vita Mozūraitė: Klauskime ne „ar girdėjai?“, bet „ar skaitei?“, 2012-02-13
  Vita Mozūraitė: Judesio būta daug, 2012-05-18
 Vita Mozūraitė: „Stipriausia šokio trupė yra Kaune“, 2013-10-07

Lietuvos kritikai
Lietuvos bibliotekininkai
Vilniaus universiteto dėstytojai
Lietuvos knygotyrininkai